Τζεφ Φλέικ

Ο Τζέφρι Φλέικ (αγγλικά: Jeffrey Lane Flake), είναι Αμερικανός πολιτικός και διπλωμάτης, που υπηρετεί ως Πρέσβης των Ηνωμένων Πολιτειών στην Τουρκία από τον Ιανουάριο του 2022. Επίσης, υπηρέτησε ως Γερουσιαστής των Ηνωμένων Πολιτειών για την πολιτεία της Αριζόνας, από τις 3 Ιανουαρίου 2013 έως τις 3 Ιανουαρίου 2019. Είναι μέλος του Ρεπουμπλικανικού Κόμματος. 

Προηγουμένως, υπηρέτησε και ως Μέλος της Βουλής των Αντιπροσώπων των Ηνωμένων Πολιτειών για την 6η κογκρεσιακή περιφέρεια της Αριζόνας από το 2003 έως το 2013, καθώς για την 1η περιφέρεια της Αριζόνας, από το 2001 έως το 2003.http://votesmart.org/candidate/biography/28128/jeff-flake 

Στην Γερουσία των ΗΠΑ, εξελέγη στις εκλογές του 2012, με ποσοστό 49.2% έναντι 46.2% του τότε Δημοκρατικού ανθυποψήφιού του. Προηγουμένως, είχε εκλεγεί στη Βουλή των Αντιπροσώπων των ΗΠΑ, έξι φορές. 

Προτάθηκε για την θέση του Πρέσβη, τον Ιούλιο του 2021, από τον Πρόεδρο Τζο Μπάιντεν, και η υποψηφιότητά του, εγκρίθηκε από την Γερουσία των ΗΠΑ, τον Οκτώβριο του 2021. 

 Βιογραφία 
Ο Τζεφ Φλέικ, γεννήθηκε στις 31 Ιανουαρίου 1962 στο Σνόουφλεϊκ της Αριζόνα. Η πόλη του είχε ονομαστεί εν μέρει από τον πρόγονό του, Γουίλιαμ Φλέικ.http://www.britannica.com/biography/Jeff-Flake Σπούδασε στο Πανεπιστήμιο Μπρίγκαμ Γιανγκ (προπτυχιακές σπουδές στις Διεθνείς Σχέσεις, και μεταπτυχιακές σποδές στις Πολιτικές Επιστήμες), και έγινε Μορμόνος ιεραπόστολος για την Εκκλησία του Ιησού Χριστού των Αγίων των Τελευταίων Ημερών στη Νότια Αφρική, κατά τις αρχές της δεκαετίας του 1980.http://www.senate.gov/senators/113th_Congress/Flake_Jeff.htm Εργάστηκε στον τομέα των δημοσίων σχέσεων και υπήρξε εκτελεστικός διευθυντής του Ιδρύματος για τη Δημοκρατία στη Ναμίμπια και του Ιδρύματος Γκολντγουότερ.http://www.huffingtonpost.com/2012/06/25/jeff-flake-arizona-senate-namibia-south-africa_n_1625771.htmlhttps://www.washingtonpost.com/politics/how-jeff-flake-became-the-senates-most-unorthodox-republican/2015/08/13/8363bb2e-2efb-11e5-97ae-30a30cca95d7_story.html

Το 2013, η Εθνική Ένωση Φορολογούμενων έδωσε στον Φλέικ το Βραβείο Φίλων των Φορολογούμενων.http://www.ntu.org/state/legislator/jeff-flake-1 Κατά τη λήψη του βραβείου του, εκείνος χαρακτήρισε τον εαυτό του ως τον «μεγαλύτερο φτηνιάρη στη Γερουσία.»

Το 2017, ο Φλέικ ανακοίνωσε ότι δεν θα ξαναβάλει υποψηφιότητα στις εκλογές του 2018, αναφέροντας διαφωνίες με το Ρεπουμπλικανικό Κόμμα και τον Πρόεδρο Ντόναλντ Τραμπ.

Παραπομπές

Κατηγορία:Πρέσβεις
Κατηγορία:Αμερικανοί διπλωμάτες
Κατηγορία:Γερουσιαστές των ΗΠΑ
Κατηγορία:Αριζόνα
Κατηγορία:Πολιτικοί του Ρεπουμπλικανικού Κόμματος (ΗΠΑ)
Κατηγορία:Αμερικανοί πολιτικοί
Κατηγορία:Μορμόνοι
Κατηγορία:Μέλη της Βουλής των Αντιπροσώπων (ΗΠΑ)
__ΕΥΡΕΤΗΡΙΟ__